Document ID: 31981D0408

ΕΠΙΤΡΟΠΗ - ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1981 περί τροποποιήσεως ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Γαλλία) - (Το κείμενο στη γαλλική γλώσσα είναι το μόνο αυθεντικό)
(81/408/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 80/666/ΕΟΚ (2), και ιδίως το άρθρο 2 παράγραφος 3,
(1) ΕΕ αριθ. L 128 της 19.5.1975, σ. 1.
(2) ΕΕ αριθ. L 180 της 14.7.1980, σ. 34.
Εκτιμώντας:
ότι η οδηγία 75/271/ΕΟΚ του Συμβουλίου της 28ης Απριλίου 1975 σχετικά με τον κοινοτικό πίνακα των μειονεκτικών περιοχών κατά την έννοια της οδηγίας 75/268/ΕΟΚ (Γαλλία) (3), όπως τροποποιήθηκε από τις οδηγίες του Συμβουλίου 76/401/ΕΟΚ (4), 76/631/ΕΟΚ (5) και 77/178/ΕΟΚ (6) και από τις αποφάσεις της Επιτροπής 77/3/ΕΟΚ (7) και 78/863/ΕΟΚ (8), περιγράφει τις περιοχές της Γαλλίας, οι οποίες αναφέρονται στον κοινοτικό πίνακα των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ
(3) ΕΕ αριθ. L 128 της 19.5.1975, σ. 33.
(4) ΕΕ αριθ. L 108 της 26.4.1976, σ. 22.
(5) ΕΕ αριθ. L 223 της 16.8.1976, σ. 7.
(6) ΕΕ αριθ. L 58 της 3.3.1977, σ. 29.
(7) ΕΕ αριθ. L 3 της 5.1.1977, σ. 12.
(8) ΕΕ αριθ. L 297 της 24.10.1978, σ. 19.
ότι η κυβέρνηση της Γαλλικής Δημοκρατίας υπέβαλε αίτηση κατά το άρθρο 2 παράγραφος 1 της οδηγίας 75/268/ΕΟΚ περί τροποποιήσεως των ορίων των περιοχών που αναφέρονται στο παράρτημα της οδηγίας 75/271/ΕΟΚ
ότι οι ορεινές περιοχές που προκύπτουν από τις αλλαγές, ανταποκρίνονται στα χαρακτηριστικά και στις ιδιότητες που εφαρμόζονται από τις οδηγίες 75/271/ΕΟΚ, 76/401/ΕΟΚ και 76/631/ΕΟΚ για τον καθορισμό των περιοχών κατά την έννοια του άρθρου 3 παράγραφος 3 της οδηγίας 75/268/ΕΟΚ σε συσχετισμό με την οδηγία 77/178/ΕΟΚ για τον καθορισμό των περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ
ότι η συνολική έκταση που καθορίζεται σύμφωνα με το άρθρο 3 παράγραφος 5 της οδηγίας 75/268/ΕΟΚ δεν υπερβαίνει το 2,5% της συνολικής εκτάσεως της Γαλλίας
ότι το σύνολο των τροποποιήσων που ζητούνται από την κυβέρνηση της Γαλλικής Δημοκρατίας στα πλαίσια του άρθρου 2 παράγραφος 3 της οδηγίας 75/268/ΕΟΚ δεν συνεπάγονται αύξηση της εκμεταλλευόμενης γεωργικής εκτάσεως του συνόλου των περιοχών περισσότερο από 1,5% της εκμεταλλευόμενης γεωργικής εκτάσεως της Γαλλίας
ότι έχει ζητηθεί η γνώμη του ΕΓΤΠΕ επί των χρηματοδοτικών πλευρών της υποθέσεως
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μονίμου Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ.
Άρθρο 1
Ο πίνακας των μειονεκτικών περιοχών της Γαλλίας που εμφαίνεται στο παράρτημα της οδηγίας 75/271/ΕΟΚ συμπληρώνεται σύμφωνα με το παράρτημα της παρούσας αποφάσεως.
Άρθρο 2
Η παρούσα απόφαση απευθύνεται στη Γαλλική Δημοκρατία.
Έγινε στις Βρυξέλλες, στις 22 Απριλίου 1981.

Labels: 18
15
19
6